         --------------------------------------------------------
         MICROSOFT OFFICE 97 SERVICE RELEASE 1 PÄIVITYSAPUOHJELMA
                  ASENNUKSEN LUEMINUT-TIEDOSTO
                          HEINÄKUU 1997
         --------------------------------------------------------
                              
     c 1997 Microsoft Corporation. Kaikki oikeudet pidätetään.


Microsoft Office 97 Service Release 1 (SR-1) päivitysapuohjelma on suunniteltu siten, että voit sen avulla päivittää Office 97:n suoraan vanhan asennuksen "päälle" päivittämällä vain SR-1-päivityksessä muuttuneet tiedostot. Päivitys sisältää kaikki tärkeimmät SR-1:n laajennukset, myös Word 6.0/95 -tiedostomuuntimen Word 97:ään ja Outlookin Internet Mail 
-päivityksen.

SR-1 päivitysapuohjelma on tarkoitettu seuraavien tuotteiden suomenkielisille versioille: Microsoft Office 97 Professional, Office 97 Standard sekä kaikki yksittäiset Office 97 -tuotteet.
______________________________________
SISÄLLYS:
     SR-1 PÄIVITYSAPUOHJELMAN ASENTAMINEN
       SR-1 päivitysapuohjelman järjestelmävaatimukset
       SR-1 päivitysapuohjelman asentaminen käyttäjän tietokoneeseen
       Komentorivivalitsimien käyttäminen
       SR-1 päivitysapuohjelman lokitiedosto
     OFFICE 97:N ASENNUSOHJELMAN SUORITTAMINEN SR-1 PÄIVITYSAPUOHJELMAN
     SUORITTAMISEN JÄLKEEN
     LISÄTIETOJA
     
______________________________________

SR-1 PÄIVITYSAPUOHJELMAN ASENTAMINEN

Office 97 SR-1 päivitysapuohjelma on suoritettavissa oleva .exe-tiedosto (SR1Off97.exe), joka sisältää vain ne Office-tiedostot, jotka ovat muuttuneet Office 97 SR-1 -päivityksessä. Kun suoritat päivitysapuohjelman, ohjelma etsii tietokoneeseesi asennetut Office 97 -tiedostot, tutkii, mitä komponentteja on asennettu, tekee SR-1-muutokset kyseisiin komponentteihin ja kirjoittaa lopuksi tarvittavat muutokset Windowsin rekisteriin.


SR-1 päivitysapuohjelman järjestelmävaatimukset
-----------------------------------------------

SR-1 päivitysapuohjelma tarvitsee toimiakseen seuraavat Service Pack -päivitykset.

* Tietokoneisiin, joihin on asennettu Microsoft Windows NT Workstation
  3.51 tai Windows NT Server 3.51, täytyy asentaa Service Pack 5.
* Tietokoneisiin, joihin on asennettu Microsoft Windows NT Workstation 4.0
  tai Windows NT Server 4.0, täytyy asentaa Service Pack 2 tai uudempi.
* Tietokoneet, joihin on asennettu Microsoft Windows 95, eivät tarvitse Service  Pack -päivityksiä.

Lisätietoja Windows NT:n Service Pack -päivitysten asentamisesta on
Microsoftin Windows NT Server Technical Support -sivulla osoitteessa:

http://www.microsoft.com/ntserversupport/content/servicepacks/default.htm

SR-1 päivitysapuohjelman suorittaminen tarvitsee 32 megatavua  kiintolevytilaa (25 megatavua, jos SR1Off97.exe suoritetaan CD-levyltä tai levykkeeltä), ja apuohjelman lisäämät tiedostot vievät noin 8 megatavua tilaa.

Tiedostot:                           Kiintolevytila:
----------------------------------------------------
Päivitysapuohjelma (SR1Off97.exe)          7 Mt
Puretut tiedostot                         15 Mt
Korjausten aikana tarvittavat
väliaikaistiedostot                       10 Mt
Päivitetyt Office-tiedostot, kun
apuohjelma on suoritettu loppuun           8 Mt

Puretut tiedostot ja väliaikaistiedostot sijoitetaan Windowsin väliaikaiskansioon ja ne poistetaan, kun apuohjelma on suoritettu loppuun. Päivitetyt Office-tiedostot jäävät kiintolevylle, kunnes tietokone käynnistetään seuraavan kerran uudelleen.


SR-1 päivitysapuohjelman asentaminen käyttäjän tietokoneeseen
-------------------------------------------------------------

SR-1 päivitysapuohjelma päivittää vain tietokoneet, joihin Office 97 -sovellukset on asennettu paikallisiksi. Jos käytät Office 97:ää verkkopalvelimelta, sinun täytyy käyttää SR-1 Enterprise
Update -versiota tietokoneen päivittämiseen. Jos haluat päivittää Microsoft Office 97:n verkkoasennuksen, sinun täytyy luoda uusi järjestelmänvalvojan asennus SR-1 Enterprise Update -version avulla.

Ennen kuin suoritat SR-1 päivitysapuohjelman, varmista, että olet asentanut käyttöjärjestelmääsi tarvittavan Service Pack -päivityksen. Lisätietoja on tämän tiedoston kohdassa "SR-1 päivitysapuohjelman järjestelmävaatimukset".

Jos tietokoneessa on käytössä Windows NT:n tiedostojärjestelmä (NTFS), varmista, että sinulla on järjestelmänvalvojan käyttöoikeudet. Ilman niitä SR-1 päivitysapuohjelma ei voi kirjoittaa Windows NT:n rekisteriin.

Huomautus   Jos tarvitset myöhemmin Office-komponentteja, joita ei ole vielä asennettu, asenna komponentit, ennen kuin suoritat SR-1 päivitysapuohjelman. Lisätietoja on tämän tiedoston kohdassa "OFFICE 97:N ASENNUSOHJELMAN SUORITTAMINEN SR-1 PÄIVITYSAPUOHJELMAN SUORITTAMISEN JÄLKEEN".

SR-1 päivitysapuohjelman asentaminen tietokoneeseen:

 1. Sulje kaikki Windows-sovellukset.
 
 2. Jos asennat päivitystä Webistä, muodosta yhteys Microsoft Office 97 Service Release -Web-palvelimeen ja lataa päivitysohjelman .exe-tiedosto 
    (SR1Off97.exe) kiintolevylle.
 
   http://www.microsoft.com/Finland/products/msoffice/SR1Off97.htm
 
    Jos asennat päivitystä CD-levyltä, aseta CD-levy CD-asemaan.
 
    Jos asennat päivitystä levykkeiltä, aseta levyke 1 asemaan A tai B.
 
 3. Jos käytössäsi on Microsoft Windows 95 tai Microsoft Windows NT
    Workstation 4.0, napsauta Käynnistä-painiketta ja valitse Suorita sekä
    kirjoita sitten muokkausruutuun polku\SR1Off97.exe sekä haluamasi
    komentorivivalitsimet, tai kaksoisnapsauta SR1Off97.exe-tiedoston
    kuvaketta Windowsin Resurssienhallinnassa.
 
    Jos käytössäsi on Windows NT Workstation 3.51, valitse
    Järjestelmänhallinnan tai Tiedostonhallinnan Tiedosto-valikosta Suorita.
    Kirjoita sitten polku\SR1Off97.exe sekä haluamasi komentorivivalitsimet,
    tai kaksoisnapsauta SR1Off97.exe-tiedostoa Tiedostonhallinnassa.
 
    Jos esimerkiksi latasit SR1Off97.exe-tiedoston kansioon
    C:\Temp, kirjoita
 
    C:\Temp\SR1Off97.exe
 
    Lisätietoja päivitysapuohjelman tukemista komentorivivalitsimista on
    tämän tiedoston kohdassa "Komentorivivalitsimien käyttäminen".
 
 4. Seuraa ohjelman antamia ohjeita.
 
 5. Käynnistä tietokone pyydettäessä uudelleen.

Kun päivitysapuohjelma on suoritettu loppuun, tietokoneeseesi on päivitetty Office 97 SR-1 -versio.

Päivitysapuohjelma on samanlainen kuin Office 97:n asennusohjelma, eli järjestelmänvalvoja voi antaa käyttäjien suorittaa päivityksen itse tai hän voi automatisoida asennuksen samalla tavalla kuin on kuvattu Microsoft Office 97 Resource Kitin luvussa 6, "Customizing Client Installations". Lisätietoja Resource Kitin hankkimisesta on tämän tiedoston kohdassa "Lisätietoja".

Päivitysapuohjelma tukee komentorivin /Q-valitsinta, joka asentaa päivityksen ilman käyttäjän toimia.

Web-palvelimella, CD-levyllä tai levykkeellä oleva 7 megatavun SR1Off97.exe-tiedosto on "ohjelmapaketti", joka sisältää päivitysapuohjelman ja kaikki päivityksessä tarvittavat tiedostot pakatussa muodossa. Kun lataat tämän tiedoston Web-palvelimelta ja suoritat sen, tai käynnistät sen CD-levyltä tai levykkeeltä, ohjelma purkaa noin 15 megatavua tiedostoja kiintolevylle. Näihin tiedostoihin sisältyy myös varsinainen päivitysapuohjelma, Off97SR1.exe. Kun päivitysapuohjelma suoritetaan, se tarvitsee lisäksi noin 10 megatavua levytilaa Office-tiedostojen päivittämistä varten. Kun päivitysapuohjelma on suoritettu loppuun ja tietokone on käynnistetty uudelleen, kiintolevylle jää 8 megatavua uusia ja päivitettyjä Office-tiedostoja.

Oletusarvon mukaan asennusohjelma kopioi puretut tiedostot Windowsin tilapäiskansioon, joka poistetaan, kun päivitysapuohjelma on suoritettu loppuun. Voit määrittää myös jonkin muun kohdekansion /T-komentorivivalitsimen avulla. Voit käyttää myös /C-komentorivivalitsinta, joka ainoastaan kopioi tiedostot tilapäiskansioon. Näin voit suorittaa Off97sr1.exe-ohjelman myöhemmin.


Komentorivivalitsimien käyttäminen
----------------------------------

Jos haluat käyttää päivitysapuohjelman komentorivivalitsimia, toimi seuraavasti:

 1. Lataa päivitysohjelman .exe-tiedosto (SR1Off97.exe) Web-palvelimelta
    kiintolevylle, mutta älä suorita sitä.
 
    - TAI -
 
    Kopioi SR1Off97.exe CD-levyltä tai levykkeeltä kiintolevylle.
    (Voit myös suorittaa ohjelman suoraan levyltä.)
 
 2. Jos käytössäsi on Microsoft Windows 95 tai Microsoft Windows NT
    Workstation 4.0, napsauta Käynnistä-painiketta ja valitse Suorita sekä
    kirjoita sitten muokkausruutuun polku\SR1Off97.exe sekä haluamasi
    komentorivivalitsimet
 
    - TAI -
 
    Jos käytössäsi on Windows NT Workstation 3.51, valitse
    Järjestelmänhallinnan tai Tiedostonhallinnan Tiedosto-valikosta Suorita.
    Kirjoita sitten polku\SR1Off97.exe sekä haluamasi komentorivivalitsimet
 
    Jos esimerkiksi latasit SR1Off97.exe-tiedoston kansioon
    C:\Temp, voit suorittaa asennuksen ja päivitysapuohjelman ilman käyttäjän
    toimia seuraavasti:
 
    C:\Temp\SR1Off97.exe /Q

Asennusohjelma tukee seuraavia komentorivivalitsimia:

Valitsin:     Kuvaus:
---------------------
/Q        Suorittaa ohjelman ilman käyttäjän toimia.
Päivitysapuohjelma ei kuitenkaan käynnistä tietokonetta uudelleen automaattisesti. Käyttäjän täytyy itse käynnistää tietokone uudelleen, ennen kuin muutokset tulevat voimaan.
/T:polku     Muuttaa tilapäistiedostojen kansiota. Asennusohjelma kopioi
tiedostot "polku"-kohdassa määritettyyn kansioon. Kansion sisältöä ei poisteta päivitysapuohjelman suorituksen jälkeen.
/C           Purkaa tiedostot /T-valitsimen määrittämään kansioon, mutta ei
             käynnistä päivitysapuohjelmaa.


SR-1 Päivitysapuohjelman lokitiedosto
-------------------------------------

Päivitysapuohjelma kirjaa kaikki toimet lokitiedostoon. Lokitiedoston nimi on 97sr1_0.txt, ja se luodaan Microsoft Office -kansion Office-alikansioon (oletusarvo on \Ohjelmatiedostot\Microsoft Office\Office). Jos päivitysapuohjelma suoritetaan useita kertoja, lokitiedostot nimetään seuraavasti: 97sr1_1.txt, 97sr1_2.txt jne.


______________________________________

OFFICE 97:N ASENNUSOHJELMAN SUORITTAMINEN SR-1 PÄIVITYSAPUOHJELMAN SUORITTAMISEN JÄLKEEN

Jos haluat suorittaa Office 97:n asennusohjelman ja lisätä Office-sovelluksia (Microsoft Accessin, Excelin, Outlookin, PowerPointin tai Wordin) päivitysapuohjelman suorittamisen jälkeen, sinun täytyy suorittaa päivitysapuohjelma uudelleen.

Jos haluat suorittaa Office 97:n asennusohjelman ja lisätä yksittäisiä komponentteja (esimerkiksi Kaavaeditorin tai Wordin osoitteiston) päivitysapuohjelman suorittamisen jälkeen, et voi suorittaa päivitysapuohjelmaa uudelleen. Sinun täytyy poistaa Office 97:n asennus, asentaa se uudelleen siten, että valitset lisättävät komponentit jo asennusvaiheessa, ja suorittaa lopuksi päivitysapuohjelma. Saat lisätietoja Office 97 -komponenttien lisäämisestä SR-1-päivityksen jälkeen Microsoft Technical Support Knowledge Base -palvelusta osoitteesta:

     http://www.microsoft.com/kb/q166/6/71.htm

Jos sinun täytyy palauttaa tietokoneeseen Office 97:n alkuperäinen versio, poista Officen asennus Office 97:n asennusohjelman avulla ja asenna se uudelleen.

Jos haluat asentaa Office 97:n uudelleen SR-1-päivityksen jälkeen, toimi seuraavasti:

 1. Sulje kaikki Windows-sovellukset.
 
 2. Jos käytössäsi on Microsoft Windows 95 tai Microsoft Windows NT
    Workstation 4.0, napsauta Käynnistä-painiketta ja valitse Asetukset sekä Ohjauspaneeli.
 
    - tai -
 
    Jos käytössäsi on Windows NT Workstation 3.51, kaksoisnapsauta
    Järjestelmänhallinnan Ohjauspaneeli-kuvaketta.
 
 3. Kaksoisnapsauta  Lisää/Poista ohjelmia -kuvaketta.
 
 4. Kaksoisnapsauta Microsoft Office 97 Standard Edition- tai
    Microsoft Office 97 Professional -kuvaketta.
 
    Office 97:n asennusohjelma käynnistyy.
 
 5. Valitse Poista kaikki.
 
    Asennusohjelma poistaa kaikki Office 97 -tiedostot, myös SR-1-päivitykset, mutta jättää kaikki käyttäjien luomat tiedostot.
 
 6. Suorita Office 97:n asennusohjelma verkkoresurssista, CD-levyltä tai
    levykkeiltä. Lisätietoja on Microsoft Office 97 Resource Kitin luvussa
    4 "Installing Office from the Network".
 
Tämä poistaa kaikki päivitysohjelman Office-tiedostoihin tekemät muutokset ja palauttaa alkuperäiset versiot Office 97 -sovelluksista.

Osa päivitysapuohjelman muokkaamista järjestelmätiedostoista jää tietokoneeseen, mutta tämä ei vaikuta Office 97:n tai muiden sovellusten toimintaan. Seuraavassa on luettelo järjestelmätiedostoista, joita SR-1 päivitysapuohjelma muokkaa ja joita Office 97:n poistaminen ja uudelleenasentaminen ei palauta alkuperäisiksi.
Näitä tiedostoja ei voi poistaa manuaalisesti, sillä Office ja muut Windows-sovellukset käyttävät niitä.

Tiedosto:     Kansio:
----------------------------
advpack.dll   Windows\System
asycfilt.dll  Windows\System
contab32.dll  Windows\System
hlink.dll     Windows\System
inetab32.dll  Windows\System
minet32.dll   Windows\System
msencode.dll  Windows\System
msexcl35.dll  Windows\System
msjet35.dll   Windows\System
msjint35.dll  Windows\System
msjter.dll    Windows\System
msrd2x35.dll  Windows\System
msrepl35.dll  Windows\System
mstext35.dll  Windows\System
msxbse35.dll  Windows\System
oleaut32.dll  Windows\System
olepro32.dll  Windows\System
outlcomm.dll  Windows\System
t2embed.dll   Windows\System
inetcomm.hlp  Windows\Help


______________________________________

LISÄTIETOJA

Saat lisätietoja seuraavista lähteistä:

 * Jos haluat lisätietoja Office 97 SR-1 -päivityksestä, ota yhteys Microsoftin Web-palvelimeen osoitteessa
     http://www.microsoft.com/Finland/products/msoffice/SR1Off97/

 * Jos haluat lisätietoja Office 97:n asentamisesta, tutustu Microsoft Office 97 Resource Kitin lukuun 4 "Installing Microsoft Office". Lisätietoja
     Microsoft Office 97 Resource Kitin hankkimisesta on jäljempänä.
 
 * Jos haluat lisätietoja Exchange Server 5.0:n Service Pack 1 
-päivityksestä, ota yhteys Microsoftin Web-palvelimeen osoitteessa
     http://www.microsoft.com/kb/articles/q166/0/24.htm
 
 * Jos haluat yksityiskohtaisempia lisätietoja SR-1-päivitykseen sisältyvistä
    Office-päivityksistä, ota yhteys Microsoftin Web-palvelimeen osoitteessa
     http://www.microsoft.com/kb/articles/q150/6/13.htm
 
 * Jos haluat lisätietoja SR-1 Enterprise Update -päivityksen ominaisuuksista,ota yhteys Microsoftin Web-palvelimeen osoitteessa
     http://www.microsoft.com/kb/articles/q156/5/42.htm

Microsoft Office 97 Resource Kit -kirjaa julkaisee Microsoft Press. Voit tiedustella julkaisua jälleenmyyjiltä osoitteista:

Bookplus Oy
Kalevankatu 17
00100 Helsinki
Puhelin: (09) 612 1204
Faksi: (09) 612 1205

TT Microtrading
Sinimäentie 10 B
02630 Espoo
Puhelin: (09) 5027 474
Faksi: (09) 5027 499

Resource Kit -materiaali on saatavilla myös Webistä seuraavassa osoitteessa
http://www.microsoft.com/office/ork/

Saat lisätietoja tässä tiedostossa esitetyistä asioista myös ottamalla yhteyttä Microsoftin tuotetukeen. Jos haluat lisätietoja käytettävissä olevista tukipalveluista, voit käyttää mitä tahansa Office-sovellusta. Valitse ensin Ohje Tietoja [Office-sovelluksen nimi] ja sitten "Tuotetuki".

